Broj: 07-2-34-II-1238-1/23

Datum: 27.9.2023.

POSLOVNIK O RADU

VIJEĆA UČENIKA

**Butmir, 27.09.2023.**

Bosna i Hercegovina

Federacija Bosne i Hercegovine

Kanton Sarajevo-Općina Ilidža

JU Osma osnovna škola „Amer Ćenanović“

Broj: 07-2-38-II-825/22

Datum: 27.09.2023.godine

Na osnovu člana 89. Pravila JU Osme osnovne škole „Amer Ćenanović“, Vijeće učenika, uz saglasnost direktora škole, na sjednici održanoj dana \_27.09.2023. godine donosi

POSLOVNIK

O

RADU VIJEĆA UČENIKA

#### I OPĆE ODREDBE

Član 1.

Na osnovu Člana 65. Zakona o osnovnom odgoju i obrazovanju (Službene novine KS broj 23 od 15.6.2017. godine), u školi se osniva Vijeće učenika koje čine predstavnici učenika svakog odjeljenja škole

**Član 2.**

Ovim Poslovnikom uređuje se način rada i odlučivanja Vijeća učenika Javne ustanove Osma osnovna škola „Amer Ćenanović“ (u daljem tekstu:Vijeće). Odredbe ovog poslovnika obavezujuće su za sve članove Vijeća učenika i drugih lica koja prisustvuju sjednicama.

II NAČIN RADA VIJEĆA UČENIKA

**Član 3.**

Vijeće učenika obavlja predviđene aktivnosti na sjednicama. Sjednicama Vijeća prisustvuju svi članovi (po jedan učenik/učenica iz svakog odjeljenja).

Član 4.

Uloga Vijeća učenika/učenica je:

* promovisanje interesa škole u zajednici na čijem se području škola nalazi,
* prezentiranje stavova učenika nastavničkom vijeću,
* podsticanje angažiranosti učenika u radu škole,
* informisanje Školskog odbora o svojim stavovima , kada se ocijeni da je to potrebnoili po zahtjevu Školskog odbora, o svakom pitanju koje se odnosi na rad i upravljanje školom,
* unapređenje komunikacije između učenika i nastavnika u cilju boljeg funkcionisanja nastave i postizanja obrazovnih i odgojnih ciljeva,obogaćivanje vannastavnih aktivnosti u školi i angažovanje što većeg broja učenika u njihov rad,
* pomaganje učenicima da ostvare svoja prava, omogućavanje svakog učenika da se osjeća kao integralni dio škole, te da javno iznese svoje ideje i mišljenja,
* stimulisanje ekološke svijesti učenika i provođenje aktivnosti u tom smjeru,
* stimulisanje aktivnosti na prevenciji maloljetničke delikvencije i prevenciji korupcije.

Član 5.

Vijeće učenika čini po jedan predstavnik iz svake odjeljenske zajednice, a kojeg oni sami predlažu i delegiraju i koji mogu biti birani više puta.

Član 6.

Odjeljenske zajednice su dužne da do kraja septembra tekuće školske godine predlože svoje predstavnike u Vijeće učenika škole.

Član 7.

Vijeće učenika bira se za tekuću školsku godinu.

Član 8.

Prvu sjednicu saziva direktor škole ili osoba koju direktor ovlasti.

Član 9.

Vijeće učenika na prvoj konstituirajućoj sjednici bira predsjednika, zamjenika predsjednika i sekretara(koji je ujedno i zapisničar) i to većinom glasova ukupnog broja članova.

Član 10.

Vijeće učenika bira savjet učenika za saradnju sa NV i ŠO /po potrebi.

Direktor škole predlaže koordinatora i iz reda nastavnog osoblja i stručnih saradnika  
za kontakt sa savjetom učenika

#### III – PRAVA I DUŽNOSTI ČLANOVA VIJEĆA UČENIKA

Član 11.

Član Vijeća učenika dužan je prisustvovati svim redovnim i vanrednim sjednicama Vijeća učenika, davati konstruktivne prijedloge i učestvovati u donošenju odluka. Član Vijeća učenika ima pravo da bira i da bude biran u sve organe Vijeća učenika.

Član 12.

a) Predsjednik ima obavezu da:

- podržava Poslovnik o radu Vijeća učenika Škole,

- podnosi izvještaj o radu Vijeća učenika direktoru, pedagogu, Školskom odboru,

- zakazuje i vodi redovne i vanredne sjednice Vijeća učenika,

- predstavlja Vijeće učenika u Školi i van nje,

- nadzire rad i funkcionisanje Vijeća učenika,

- priprema dnevni red za svaku sjednicu u saradnji sa direktorom i pedagogom.

b) Zamjenik predsjednika ima obavezu da:

- podržava Poslovnik o radu Vijeća učenika,

- sarađuje i pomaže predsjedniku u obavljanju poslova,

- obavlja poslove predsjednika u slučaju njegove odsutnosti ili razrješenja dužnosti.

c) Sekretar ima obavezu da:

* vodi zapisnik o radu svake od sjednica,
* vodi evidenciju o prisustvu sjednicama.

d) Predstavnik odjeljenja ima obavezu da:

* podržava Poslovnik o radu Vijeća učenika,
* predstavlja većinsko mišljenje I stav odjeljenske zajednice koja ga je delegirala,
* redovno izvještava odjeljensku zajednicu koju predstavlja o aktivnostima Vijeća učenika,
* redovno izvještava Vijeće učenika o aktivnostima odjeljenske zajednice koju predstavlja, obavezno u pisanoj formi.

Član 13.

Koordinator za kontakt sa savjetom učenika iz reda nastavnika/nastavnica ili   
 direktor/direktorica, obavezani su da Vijeću pruže potrebna obavještenja i informacije   
 koja se odnose na pitanja iz nadležnosti Vijeća.

**Član 14.**

Član Vijeća ima pravo i obavezu da glasa o prijedlogu zaključka ili mjere na sjednici   
 izjašnjavanjem «ZA» ili «PROTIV».

**Član 15.**

Član Vijeća je dužan da se pridržava dnevnog reda sjednice.

Član 16.

Sastanci Vijeća učenika se održavaju po potrebi, u skladu sa Planom rada, a najmanje tri

puta u toku polugodišta.

Član 17.

Prisustvo ovim sastancima je obavezno za sve članove Vijeća učenika. O spriječenosti za

dolazak na sjednicu, član je dužan blagovremeno obavijestiti predsjednika/predsjednicu   
 Vijeća, odnosno zamjenika/zamjenicu predsjednika/predsjednice.

Član 18.

Ukoliko član Vijeća učenika izostane neopravdano maksimalno tri puta sa sjednice Vijeća učenika, OZ je dužna izabrati novog predstavnika u Vijeće učenika.

Član 19.

Ukoliko neko od članova Vijeća učenika opravdano odsustvuje sa sjednice Vijeća učenika, potrebno je, u dogovoru sa razrednikom/razrednicom, naći zamjenu(najčešće je to

predsjednik OZ).

Član 20.

Sastancima Vijeća učenika prema potrebi ili pozivu članova Vijeća učenika mogu prisustvovati

i nastavnici škole.

IV ZAVRŠNE ODREDBE

Član 21.

Usvajanje, izmjene i dopune Poslovnika mogu se vršiti jedino uz dvotrećinsku većinu glasova učenika u Vijeću učenika.

Član 22.

Poslovnik o radu Vijeća učenika stupa na snagu danom njegovog donošenja.

Ilidža, 27.09.2023.

DIREKTORICA

\_\_\_\_\_\_\_\_\_\_\_\_\_\_\_\_\_  
 Edisa Radončić, prof.